बुजुर्गों से दुर्व्यवहार और कानून में सुधार

ऑस्ट्रेलिया की आबादी में बुजुर्गों की संख्या बढ़ रही है और इसके साथ ही, संभावित रूप से बुजुर्गों से दुर्व्यवहार की दरें भी बढ़ रही हैं। ऑस्ट्रेलियाई कानून बुजुर्गों से किए जाने वाले दुर्व्यवहार पर कैसे प्रतिक्रिया करते हैं, और ये वयोवृद्ध ऑस्ट्रेलियाई लोगों की बेहतर तरीके से सुरक्षा कैसे कर सकते हैं? ऑस्ट्रेलियाई कानून सुधार आयोग (Australian Law Reform Commission - ALRC) वर्तमान में इस सवाल पर विचार कर रहा है।

बुजुर्गों के साथ किया जाने वाला दुर्व्यवहार शारीरिक, यौन सम्बन्धी, मनोवैज्ञानिक, या वित्तीय हो सकता है। पारिवारिक अध्ययन के ऑस्ट्रेलियाई संस्थान (Australian Institute of Family Studies) द्वारा जारी 2016 की एक रिपोर्ट यह सुझाव देती है कि दुर्व्यहवार का सबसे आम प्रकार वित्तीय दुर्व्यवहार है और यह परिवार के सदस्यों द्वारा किया जाता है, उदाहरणत: जहाँ वयस्क बच्चे अपने खुद के प्रयोग व लाभ के लिए अपने वयोवृद्ध माता-पिता के घर या उनकी बचत का लाभ उठाते हैं। बुजुर्ग महिलाएँ वित्तीय दुर्व्यवहार की सबसे आम शिकार होती हैं और उनके साथ पारिवारिक हिंसा के घटने का भी सबसे अधिक खतरा होता है।

गैर-अंग्रेज़ी भाषी पृष्ठभूमियों से सम्बन्ध रखने वाले बुजुर्गों को अंग्रेज़ी में निपुण न होने और सूचना या सेवाओं तक पहुँच प्राप्त करने में असमर्थ होने के कारण उनके साथ दुर्व्यवहार किए जाने का खतरा अधिक हो सकता है। हाल ही के प्रवासियों में, अनौपचारिक सहायता संपर्कों की कमी के कारण यह समस्या और अधिक हो सकती है। अलग-अलग समुदायों में बुजुर्गों के साथ दुर्व्यवहार को कैसे देखा जाता है या इसपर कैसे प्रतिक्रिया की जाती है, सांस्कृतिक कारक भी इसपर असर डाल सकते हैं।

यह विचार करते हुए कि कॉमनवेल्थ कानून बुजुर्ग ऑस्ट्रेलियाई लोगों को किस प्रकार बेहतर सुरक्षित कर सकते हैं, ALRC वित्तीय संस्थानों, सुपरएनुएशन, सोशल सिक्योरिटी, ऐजड केयर (वयोवृद्ध देखरेख) और स्वास्थ्य जैसे क्षेत्रों में काम करने वाले संगठनों और व्यक्तियों से सलाह कर रहा है।

ALRC बुजुर्गों के साथ होने वाले दुर्व्यवहार के सम्बन्ध में विशेष रूप से आपके समुदाय के दृष्टिकोण जानने के लिए उत्सुक है। यदि आपने बुजुर्गों के साथ दुर्व्यवहार होते देखा है या आपके साथ ऐसा हुआ है, तो आप अपनी कहानी elder\_abuse@alrc.gov.au को ई-मेल कर सकते/सकती हैं या (02) 8238 6300 पर फोन करके बता सकते/सकती हैं।

ALRC 15 जून 2016 को वयोवृद्ध दुर्व्यवहार समस्या शोध-पत्र जारी कर रहा है, जो कि नि:शुल्क देखने या डाउनलोड करने के लिए - [www.alrc.gov.au/publications/elder-abuse](http://www.alrc.gov.au/publications/elder-abuse) पर उपलब्ध है।